
Feia dies que n'havia sentit a parlar. Fins i tot un 
amic me n'havia deixat un, i havia pogut passar les 
pàgines amb els meus dits, meravellat per la nova 
tecnologia que representava. Fins que un dia em 
vaig decidir: tindria el meu propi llibre electrònic. 
Primer, la pregunta del milió que calia que m'au- 
torespongués (i molt important) era quin de tots 
els lectors em compraria. El factor econòmic és el 
primer que vaig tindre en compte, ja que de preus 
n'hi ha per a tots els gustos i, d'entrada, tampoc em 
volia gastar molts de calés. Van dels 500 € de l'lliad 
als 350 € del Sony Reader, o els 350 $ del Rindle. 

Després de tindre una idea dels preus vaig co- 
mençar a estudiar les característiques de cada lector, 
i els usos que en podria traure. Vaig estar estudiant 
fil per randa els diferents dispositius i vaig començar 
a pensar en les utilitats que m'interessaven: 

1. Una bona pantalla 

2. Un accés al màxim possible de formats 

3. Possibilitat d'instal-lació de programari de 
tercers, Si és possible de llicències lliures 

El primer punt em portava, inevitablement, cap 
a l'Iliad: té una pantalla gran (8 polzades davant de 
les 6 d'altres) amb una escala de 16 nivells de grisos 
(els altres en tenen 4). Sense contestació, de tots els 
que tenia a l'abast era el millor. 

El segon punt ja era un xic més diferent. Si bé en 
general tots els lectors permeten llegir una gamma 


llibre 


rÒnIC 


suficient de formats, l'Iliad em permetia anar instal- 
lant connectors (plug-in) per poder obrir tota classe 
de formats. I això és interessant de debò, ja que 
amb un lector amb programari privat, com el Sony, 
estàs lligat de mans i peus a llegir els formats que 
ells volen (i no parlem del llibre electrònic d'Ama- 
zon, el Rindle, a més a més lleig com un pecat). En 
canvi l'Iliad, com que està programat amb Linux, 
permet que qualsevol persona puga desenvolupar- 
ne programari de manera absolutament legal. A 
més a més, també tenia clar que els llibres que vo- 
lia llegir serien d'accés lliure, així que tècnicament 
m'era indiferent si es poden llegir formats privatius 
de llibres electrònics (perquè ho entengueu: prepa- 
rats pels editors per tal que no es puguen copiar en 
altres dispositius). Malgrat tot, l'Iliad també permet 
llegir llibres d'estos (amb tecnologia DRM), a més 
a més del format mobipocleet, i té fins i tot lector 
de canals RSS. 

Així que de seguida vaig mirar les caltres, pos- 
sibilitats (el tercer punt). Sí, llegeixen llibres, però 
fan alguna cosa més7 I, és clar, l'Iliad et permet fer 
gairebé de tot. 

La decisió, doncs, ja estava presa (malgrat la 
diferència de preu). És com decidir-te entre com- 
prar un miniordinador o una bèstia amb quaranta 
mil recursos de maquinari. Si l'ordinador menudet 
s'ajusta a les teues necessitats és fantàstic, però si 

t'has de posar a editar vídeo ja me diràs com ho 
fasi 

Quan em va arribar el llibre electrònic, què vaig 
fer2 Posar-me a llegir, és clarl Hi ha molts llocs on 
es poden trobar llibres de manera gratuita, així que 
no va caldre esperar gens. 

La lectura en pantalla és la mar de bona i gens 
pesada gràcies a la tecnologia de tinta electrònica 
(i com que a més a més és tàctil, hi pots escriure 
anotacions). Per passar el full només has de fer un 
clic a la barra lateral del dispositiu i, si el llibre està 
en un format massa gran, pots ampliar amb el llapis 
la zona que desitges llegir millor. 

El que pot parèixer un maldecap per a alguns 
per a mi no és cap problema, ben a l'inrevés. I és 
que el millor format per llegir a l'lliad és el PDF. 
Se'n poden trobar perfectament a la xarxa, però 
una cosa fàcil de fer és agafar el text i muntar-lo tu 
mateix (hi ha plantilles per a VVord i Scribus, a més 
a més de conversors). I amb els tipus que vulgues i 
la mida de lletra que més t'apeteix, ja que la llargà- 
ria del llibre no és cap problema. 

Passat el moment inicial vaig començar a in- 
vestigar com podia tunejar el meu llibre-e. A l'IIi- 
ad, abans de començar a instal-lar com a cosacs 
programari de tercers cal que tinguem un petit 
programet, de la mateixa casa, instal-lat per a des- 
envolupadors. Una volta fet això, ja podem gaudir 
de tot el que la gran comunitat de lectors produeix 
per a tots els públics. Així que, de moment, al meu 
lector puc escoltar música, puc portar l'agenda al 
dia i puc llegir còmics en format CBR. I potser més 
endavant fins i tot podré escriure a mà i guardar- 
ho en un document digital de text (aquest és pa- 
gant). 

Decididament, este és un dels futurs del llibre, 
diguen el que diguen els talibans del paper. 

I al final de tot, per què un llibre electrònic, i 
un lliad2 Una de les coses que m'agrada és la filo- 
sofia que l'envolta. I és que, d'entrada, tu mateix 
cal que et faces la teua pròpia biblioteca tot partint 
dels teus gustos i experiències. En altres dispositius, 
com el Xindle, la indústria cultural s'encarrega de 
esuggerir-tev títols, i al final la despesa acaba sent 
molt més gran que la inicial gràcies als serveis ad- 
dicionals i subscripcions que vas pagant. En canvi, 
amb l'lliad, si vull, no cal que em gaste ni un duro 
més (ni m'hi incitaran). 


Si a banda de la llibertat de contingut, als lli- 
bres-e hi afegiu la gran capacitat d'emmagatze- 
matge de títols que podem tindre, i la infinitat de 
textos que es poden trobar a la xarxa (excepte el 
cas català, com sempre), tenim que les possibilitats 
de l'eina són enormes, gairebé —gairebé— com 
una nova revolució gutemberguiana: els textos no 
només estan a l'abast de tothom, sinó que a més 
a més et pots emportar una autèntica biblioteca 
d'Alexandria amb milions de pàgines sota el braç. 

Els efectes seran múltiples i variats. I m'hi jugo 
mil duros que a més d'un l'agafarà el bou per les 
banyes. Cal que el sector llibresc es pose les piles. 
Els autors ja ho comencen a veure clar, autoedi- 
tant-se més que mai (i el salt al format de llibre-e 
és un passet de re). Els editors catalans ja han co- 
mençat a posar-se mans a la feina, i enguany hem 
pogut veure el naixement del portal Edi.cat (en què 
hi participa la vallenca Cossetània). Els bibliotecaris 
ja fa dies que tenen unes col-leccions de llibres-e 
catalogades, però un any o altre hauran de fer el 
salt de mentalitat de veritat. I els llibreters... bé, els 
llibreters de sempre, al capi a la fi, crec que no s'ho 
passaran tan malament: són les grans superfícies 
les que notaran la disminució espectacular de les 
vendes de best-sellers i llibres de butxacal 

Il per acabar, tornant al meu llibre electrònic, 
des del meu punt de vista cal apuntar l'encert de 
màrqueting dels productors de l'lliad, un lector que 
porta per nom el títol d'un dels textos fundacionals 
de la cultura europeal " 

PD: Si voleu tindre un lector de llibres electrò- 
nics amb una bona relació qualitat-preu, sense cap 
dubte us recomano el Sony Reader: no cal que es- 
teu tan carregats de romanços com jo abans de 
posar-vos a llegir 

t Podeu trobar una selecció d'enllaços relacio- 
nats amb l'article a l'adreça seguent: 

http://vevvvv.basar.cat/bits.html 

Imatges: 

http://vvvvvv.ual.es/personal/tjgarcia/images/ 

Al centre, Hèctor (el meu heroi favorit de la llí- 
ada) es despedeix d'Andròmaca. 

